**ՍԻՍԻԱՆ ՀԱՄԱՅՆՔԻ ՂԵԿԱՎԱՐ ԱՐՄԵՆ ՀԱԿՈԲՋԱՆՅԱՆԻ ԱՄԱՆՈՐՅԱ ՈՒՂԵՐՁԸ**

Սիրելի՛ հայրենակիցներ,

Ավարտին է մոտենում 2023 թվականը, որը լեցուն էր տարաբնույթ իրադարձություններով, սահմանային լարվածությամբ և խրթին իրավիճակներով:

Այդուհանդերձ, մեզ հաջողվեց ավարտին հասցնել բազմաթիվ աշխատանքներ, նախաձեռնել նորերը և ըստ առաջնահերթությունների կազմակերպել համայնքի զարգացման համար կարևոր գործեր, որոնց կենտրոնում բացառապես համայնքի բնակչի շահն է։

Աշխատանքներն ավելի մեծ թափով շարունակվելու են 2024 թվականին:

Սիսիան համայնքի սիրելի՛ բնակիչներ,

Հայության շրջանակներում Ամանորն ասոցացվում է լիության, բարության, հաճելի ակնթարթների հետ:

Ուստի, մաղթում եմ, որ ողջ տարին ուղեկցվի այդ զգացումներով:

Մաղթում եմ ձեզ ամենաբարին ու լավագույնը:

Թող ձեր ընտանիքներում հարատևի ջերմությունն ու անդորրը:

2024-ը թող լինի խաղաղության, ավետիսների, նորագույն ձեռքբերումների և համերաշխության տարի:

Շնորհավոր 2024 թվական: